ddrg/super_eurlex huggingface dataset:
Nõukogu otsus,

22. juuni 1988,

komisjoni kehtestatava lõhna- ja maitseainete valmistamisel kasutatavate lähtematerjalide ja -ainete loendi kohta

(88/389/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 213,

ning arvestades, et:

nõukogu võttis 22. juunil 1988 vastu direktiivi 87/388/EMÜ toiduainetes kasutatavaid lõhna- ja maitseaineid ning nende tootmiseks vajalikke lähtematerjale käsitlevate liikmesriikide õigusaktide ühtlustamise kohta [1];

ilmnes, et on soovitatav koguda andmeid lõhna- ja maitseainete valmistamisel kasutatavate lähtematerjalide ja -ainete kohta, et ühelt poolt vaagida lõhna- ja maitseainete ning nende valmistamiseks kasutatavate lähtematerjalidega seotud küsimusi ja teiselt poolt ühenduse tasandil võetavaid meetmeid;

andmete kogumist võib lihtsustada asjaomaste lähtematerjalide ja -ainete loendi abil, mille valmistab ette komisjon,

ON VASTU VÕTNUD JÄRGMISE OTSUSE:

Artikkel 1

1. Komisjon kehtestab 24 kuu jooksul alates käesoleva otsuse vastuvõtmisest ja pärast liikmesriikidega konsulteerimist loendi, millesse kuuluvad:

- lõhna- ja maitseainete lähtematerjalid, mis koosnevad toiduainetest ning maitsetaimedest ja vürtsidest, mida tavaliselt käsitatakse toiduainetena,

- lõhna- ja maitseainete lähtematerjalid, mis koosnevad taimsetest või loomsetest toorainetest, mida tavaliselt ei käsitata toiduainetena,

- lõhna- ja maitseühendid, mis saadakse taimsetest või loomsetest toorainetest asjakohaste füüsikaliste ning ensüümi- või mikrobioloogiliste menetluste teel,

- keemiliselt sünteesitud või keemiliselt eraldatud lõhna- ja maitseühendid, mis on keemiliselt identsed toiduainetes või tavaliselt toiduainetena käsitatavates maitsetaimedes ja vürtsides olemasolevate looduslike lõhna- ja maitseühenditega,

- keemiliselt sünteesitud või keemiliselt eraldatud lõhna- ja maitseühendid, mis on keemiliselt identsed tavaliselt toiduainetena mittekäsitatavates taimsetes või loomsetes toorainetes olemasolevate looduslike lõhna- ja maitseühenditega,

- muud keemiliselt sünteesitud või keemiliselt eraldatud lõhna- ja maitseühendid (välja arvatud neljandas ja viiendas taandes nimetatud lõhna- ja maitseühendid),

- suitsutus- ja küpsetuspreparaatide valmistamiseks kasutatavad lähtematerjalid ja nende valmistamise reaktsioonitingimused.

2. Komisjon ajakohastab lõikes 1 nimetatud loendit korrapäraselt.

Luxembourg, 22. juuni 1988

Nõukogu nimel

eesistuja

M. Bangemann

[1] EÜT L 184, 15.7.1988, lk 61.

--------------------------------------------------
Nõukogu otsus,

18. juuli 1988,

mis käsitleb Euroopa Majandusühenduse ja Šveitsi Konföderatsiooni vahelise uurimis- ja arendustegevuse koostöölepingu sõlmimist puidu (sealhulgas korgi) kui taastuva tooraine valdkonnas

(88/404/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

nõukogu võttis otsusega 86/235/EMÜ [2] vastu materjalide (toorained ja nüüdisaegsed materjalid) teadusprogrammi (1986–1989), mis hõlmab allprogrammi puidu (sealhulgas korgi) kui taastuva tooraine kohta, kõnealuse otsuse artiklis 6 volitati komisjoni pidama läbirääkimisi lepingute üle kolmandate riikidega, eelkõige nendega, kes on hõlmatud Euroopa teadus- ja tehnikauuringute valdkonna koostöösse (COST), eesmärgiga assotsieerida need riigid kas täielikult või osaliselt selle programmiga,

Euroopa Majandusühenduse nimel kiitis nõukogu oma otsusega 87/177/EMÜ [3] heaks Euroopa ühenduste ja teiste hulgas Šveitsi Konföderatsiooni vahelise teadus- ja tehnikaalase koostöö raamkokkuleppe,

kõnealune leping tuleks heaks kiita,

asutamislepingus ei ole selleks ette nähtud muid volitusi kui artiklis 235 sätestatud volitused,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks Euroopa Majandusühenduse ja Šveitsi Konföderatsiooni vaheline uurimis- ja arendustegevuse koostööleping puidu (sealhulgas korgi) kui taastuva tooraine valdkonnas.

Lepingu tekst on lisatud käesolevale otsusele.

Artikkel 2

Nõukogu eesistuja edastab lepingu [4] artikliga 9 ettenähtud teate.

Brüssel, 18. juuli 1988

Nõukogu nimel

eesistuja

Y. Pottakis

[1] EÜT C 167, 27.6.1988

[2] EÜT L 159, 14.6.1986, lk 36.

[3] EÜT L 71, 14.3.1987, lk 29.

[4] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Nõukogu otsus,

18. juuli 1988,

mis käsitleb Euroopa Majandusühenduse ja Šveitsi Konföderatsiooni vahelise uurimis- ja arendustegevuse koostöölepingu sõlmimist nüüdisaegsete materjalide valdkonnas (Euram)

(88/405/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 235,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et:

nõukogu võttis otsusega 86/235/EMÜ [2] vastu materjalide (toorained ja nüüdisaegsed materjalid) teadusprogrammi (1986–1989), mis hõlmab allprogrammi nüüdisaegsete materjalide (Euram) kohta, kõnealuse otsuse artiklis 6 volitati komisjoni pidama läbirääkimisi lepingute üle kolmandate riikidega, eelkõige nendega, kes on hõlmatud Euroopa teadus- ja tehnikauuringute valdkonna koostöösse (COST), eesmärgiga assotsieerida need riigid kas täielikult või osaliselt selle programmiga,

Euroopa Majandusühenduse nimel kiitis nõukogu oma otsusega 87/177/EMÜ [3] heaks Euroopa ühenduste ja teiste hulgas Šveitsi Konföderatsiooni vahelise teadus- ja tehnikaalase koostöö raamkokkuleppe,

kõnealune leping tuleks heaks kiita,

asutamislepingus ei ole selleks ette nähtud muid volitusi kui artiklis 235 sätestatud volitused,

ON VASTU VÕTNUD JÄRGMISE OTSUSE:

Artikkel 1

Käesolevaga kiidetakse ühenduse nimel heaks Euroopa Majandusühenduse ja Šveitsi Konföderatsiooni vaheline uurimis- ja arendustegevuse koostööleping nüüdisaegsete materjalide valdkonnas (Euram).

Lepingu tekst on lisatud käesolevale otsusele.

Artikkel 2

Nõukogu eesistuja edastab lepingu [4] artikliga 9 ettenähtud teate.

Brüssel, 18. juuli 1988

Nõukogu nimel

eesistuja

Y. Pottakis

[1] EÜT C 167, 27.6.1988

[2] EÜT L 159, 14.6.1986, lk 36.

[3] EÜT L 71, 14.3.1987, lk 29.

[4] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 327 , 30/11/1988 Lk 0057 - 0057

Soomekeelne eriväljaanne: Peatükk 11 Köide 14 Lk 0190

Rootsikeelne eriväljaanne: Peatükk 11 Köide 14 Lk 0190



Nõukogu otsus, 21. november 1988, mis käsitleb Euroopa Majandusühenduse ja Süüria Araabia Vabariigi koostöölepingu lisaprotokolli sõlmimist (88/598/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi nõusolekut [1] ning arvestades, et: tuleks heaks kiita Brüsselis 18. jaanuaril 1977. aastal allakirjutatud Euroopa Majandusühenduse ja Süüria Araabia Vabariigi vahelise koostöölepingu lisaprotokoll, [2] ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Süüria Araabia Vabariigi vahelise koostöölepingu lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 5 ettenähtud teatise [3]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. november 1988 Nõukogu nimel eesistuja Th. Pangalos [1] EÜT C 290, 14.11.1988. [2] EÜT L 269, 27.9.1978, lk 2. [3] EÜT L 327, 30.11.1988, lk 64. --------------------------------------------------
Euroopa Liidu Teataja L 327 , 30/11/1988 Lk 0035 - 0035

Soomekeelne eriväljaanne: Peatükk 11 Köide 14 Lk 0168

Rootsikeelne eriväljaanne: Peatükk 11 Köide 14 Lk 0168



Nõukogu otsus, 21. november 1988, Euroopa Majandusühenduse ja Iisraeli Riigi vahelise lepingu neljanda lisaprotokolli sõlmimise kohta (88/596/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, [1] võttes arvesse Euroopa Parlamendi nõusolekut [2] ning arvestades et: tuleks kiita heaks Brüsselis 11. mail 1975. aastal allakirjutatud Euroopa Majandusühenduse ja Iisraeli Riigi vahelise lepingu [3] neljas lisaprotokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Iisraeli Riigi vahelise lepingu neljas lisaprotokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 8 ettenähtud teatise [4]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. november 1988 Nõukogu nimel eesistuja Th. Pangalos [1] EÜT C 104, 21.4.1987, lk 8. [2] EÜT C 290, 14.11.1988. [3] EÜT L 136, 28.5.1975, lk 3. [4] EÜT L 327, 30.11.1988, lk 56. --------------------------------------------------
Euroopa Liidu Teataja L 327 , 30/11/1988 Lk 0051 - 0051

Soomekeelne eriväljaanne: Peatükk 11 Köide 14 Lk 0184

Rootsikeelne eriväljaanne: Peatükk 11 Köide 14 Lk 0184



Nõukogu otsus, 21. november 1988, Euroopa Majandusühenduse ja Iisraeli Riigi vahelise rahanduskoostööd käsitleva protokolli sõlmimise kohta (88/597/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi nõusolekut [1] ning arvestades, et: tuleks heaks kiita Euroopa Majandusühenduse ja Iisraeli Riigi vahel sõlmitud rahanduskoostööd käsitlev protokoll, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Iisraeli Riigi vaheline rahanduskoostööd käsitlev protokoll. Protokolli tekst on lisatud käesolevale otsusele. Artikkel 2 Nõukogu eesistuja edastab protokolli artikli 13 lõikega 1 ettenähtud teate [2]. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. november 1988 Nõukogu nimel eesistuja Th. Pangalos [1] EÜT C 290, 14.11.1988. [2] EÜT L 327, 30.11.1988, lk 56. --------------------------------------------------
Euroopa Liidu Teataja L 382 , 31/12/1988 Lk 0044 - 0044



Nõukogu otsus, 21. detsember 1988, Euroopa Majandusühenduse ja Hong Kongi vahelist tekstiiltoodetega kauplemise lepingut muutva kooskõlastatud protokolli ajutise kohaldamise kohta (88/666/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: ühendus on 2. oktoobril 1986 parafeeritud Euroopa Majandusühenduse ja Hong Kongi vahelise tekstiiltoodetega kauplemise lepingut on kuni selle sõlmimiseks vajalike menetluste lõpuleviimiseni ajutiselt kohaldanud alates 1. jaanuarist 1987 vastavalt otsusele 88/213/EMÜ; [1] lepinguga nähakse ette teatavate kategooriate kvootide koguselise kohandamise võimalus, et võtta arvesse kaupade koondnomenklatuuri kehtestamist; pärast ühenduse ja Hong Kongi vahelist nõupidamist, parafeeriti 29. juulil 1988 kooskõlastatud protokoll, millega muudetakse lepinguga ettenähtud 7. ja 78. kategooria toodete kvoote; kuni lepingu ja kooskõlastatud protokolli sõlmimiseks vajalike menetluste lõpuleviimiseni tuleks kooskõlastatud protokolli ajutiselt kohaldada alates 1. jaanuarist 1988, tingimusel, et Hong Kong kohaldab kõnealust protokolli samuti ajutiselt, ON TEINUD JÄRGMISE OTSUSE: Artikkel 1 Euroopa Majandusühenduse ja Hong Kongi vahelist tekstiilitoodetega kauplemise lepingut muutvat kooskõlastatud protokolli kohaldatakse ühenduses ajutiselt alates 1. jaanuarist 1988 kuni kõnealuse lepingu sõlmimiseks vajalike menetluste lõpuleviimiseni, tingimusel, et Hong Kong kohaldab kõnealust protokolli samuti ajutiselt. Kooskõlastatud protokolli tekst on lisatud käesolevale otsusele. Artikkel 2 Komisjonil palutakse saavutada Hong Kongi valitsusega kokkulepe artiklis 1 osutatud kooskõlastatud protokolli ajutise kohaldamise osas ja teatada sellest nõukogule. Brüssel, 21. detsember 1988 Nõukogu nimel eesistuja V. Papandreou [1] EÜT L 97, 14.4.1988, lk 1. --------------------------------------------------
Komisjoni otsus,

8. september 1988,

millega muudetakse otsust 87/309/EMÜ, millega lubatakse trükkida nõutav teave kustumatult teatud söödakultuuride liikide seemne pakenditele

(88/493/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [1] viimati muudetud direktiiviga 88/380/EMÜ, [2] eriti selle artikli 10 lõike 1 punkti a viimast lauset,

ning arvestades, et:

üldjuhul tohib söödakultuuride seemne turule tuua ainult juhul, kui selle pakendid on märgistatud direktiivis 66/401/EMÜ toodud sätetele vastava ametliku etiketiga;

nõutav teave võidakse siiski lubada trükkida etiketi jaoks kehtestatud näidise põhjal kustumatult pakendile endale;

komisjon on juba andnud vastavasisulise loa oma otsusega 87/309/EMÜ; [3]

komisjoni 17. juuli 1980. aasta otsus 80/755/EMÜ, [4] millega lubatakse trükkida nõutav teave kustumatult teraviljaseemne pakenditele ja mida on muudetud otsusega 81/109/EMÜ, [5] andis samasuguse loa teraviljaseemnete kohta; nimetatud otsuses nõutav teave, mis tuleb proovi võtmisel pakendile trükkida või tembeldada, on vähem ulatuslik kui söödakultuuride seemnete puhul;

otsuse 87/309/EMÜ rakendamise käigus on ilmnenud, et otsust on vaja muuta nii, et selle sätted proovide võtmise puhul pakendile trükitava või tembeldatava nõutava teabe kohta ühtiksid otsuse 80/755/EMÜ sätetega teraviljaseemnete kohta;

käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 87/309/EMÜ artikli 1 punkti 2 alapunktis c asendatakse sõnastus "IV lisa A osa lõike a punktides 3, 3a ja 6" järgmisega: "IV lisa A osa I jao lõike a punktides 3 ja 3a".

Artikkel 2

Käesolev otsus on adresseeritud liikmesriikidele.

Brüssel, 8. september 1988

Komisjoni nimel

asepresident

Frans Andriessen

[1] EÜT 125, 11.7.1966, lk 2298/66.

[2] EÜT L 187, 16.7.1988, lk 31.

[3] EÜT L 155, 16.6.1987, lk 26.

[4] EÜT L 207, 9.8.1980, lk 37.

[5] EÜT L 64, 11.3.1981, lk 13.

--------------------------------------------------
Euroopa Liidu Teataja L 105 , 26/04/1988 Lk 0020 - 0021

Soomekeelne eriväljaanne: Peatükk 3 Köide 26 Lk 0142

Rootsikeelne eriväljaanne: Peatükk 3 Köide 26 Lk 0142



Komisjoni otsus, 7. märts 1988, millega tehakse Taanile erand ning kehtestatakse samaväärsed tervishoiunõuded, mida tuleb täita värske liha tükeldamisel (88/235/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1964. aasta direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [1] viimati muudetud direktiiviga 86/587/EMÜ, [2] eriti selle artiklit 13, ning arvestades, et: vastavalt direktiivi 64/433/EMÜ artiklile 13 võib artiklis 16 sätestatud korras kehtestada erandid I lisa lõike 45 punktist c, kui samaväärseid tagatisi pakkuv liikmesriik seda taotleb; nendeks eranditeks on selliste tervishoiunõuete kinnitamine, mis on vähemalt samaväärsed nimetatud lisas esitatutega; Taani asutused on 29. oktoobri 1987. aasta kirjaga esitanud komisjonile taotluse teha erand direktiivi 64/433/EMÜ I lisa lõike 45 punktist c värske veise-, vasika- ja sealiha tükeldamisel; selles taotluses on esitatud kavandatavad tervishoiunõuded; taotletavas erandis alternatiivse variandina esitatud tervishoiunõuded värske liha tükeldamisel peavad olema vähemalt samaväärsed direktiivi 64/433/EMÜ I lisa lõike 45 punktis c esitatud nõuetega; Taani kavandatavad tervishoiunõuded on samaväärsed direktiivi 64/433/EMÜ I lisa lõike 45 punktis c sätestatud nõuetega; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Olenemata direktiivi 64/433/EMÜ I lisa lõike 45 punktist c, võib Taani lubada värske veise-, vasika- ja sealiha tükeldamist käesoleva otsuse lisas sätestatud tingimustel. Artikkel 2 Käesolev otsus on adresseeritud liikmesriikidele. Brüssel, 7. märts 1988 Komisjoni nimel asepresident Frans Andriessen [1] EÜT 121, 29.7.1964, lk 2012/64. [2] EÜT L 339, 2.12.1986, lk 26. -------------------------------------------------- LISA Veise- ja searümpade tükeldamise eritingimused 1. Tapamajast toodud rümbad jahutatakse külmkambrites, mille aurustitest väljuva õhu temperatuur võimaldab jahutada veiserümbad +7 °C sisetemperatuurini 48 tunni jooksul ning searümbad 20 tunni jooksul, ning transporditakse lõikamishoonetesse, mille temperatuur ei ületa +12 °C ning mis asuvad külmkambriga samas hoonerühmas. 2. Liha edastatakse ühe korraga. 3. Rümbad viiakse lõikamishoonesse ja konditustatakse enne +7 °C sisetemperatuuri saavutamist, kui veiserümbad tükeldatakse 48 tunni jooksul ja searümbad 20 tunni jooksul pärast tapmist. 4. Ajavahemik liha lõikamisruumi viimise ja järgmise jahutamise vahel ei tohi ületada 60 minutit. 5. Kui liha on tükeldatud ja pakitud, viiakse see kohe asjakohastesse külmkambritesse. --------------------------------------------------
Euroopa Liidu Teataja L 358 , 27/12/1988 Lk 0022 - 0024



Nõukogu otsus, 21. detsember 1988, Euroopa Majandusühenduse ja Maroko Kuningriigi vahelise, Marokost pärit konserveeritud puuviljasalatite ühendusse importimist käsitleva kokkuleppe sõlmimise kohta kirjade vahetuse teel (88/649/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: Euroopa Majandusühenduse ja Maroko Kuningriigi vaheline koostööleping [1] kirjutati alla 25. aprillil 1976 ning see jõustus 1. novembril 1978; tuleks heaks kiita Euroopa Majandusühenduse ja Maroko Kuningriigi vahel kirjade vahetuse teel sõlmitud kokkulepe, mis käsitleb Marokost pärit konserveeritud puuviljasalatite importi ühendusse, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Maroko Kuningriigi vahel kirjade vahetuse teel sõlmitud kokkulepe, mis käsitleb Marokost pärit konserveeritud puuviljasalatite importi ühendusse. Kokkuleppe tekst lisatakse käesolevale otsusele. Artikkel 2 Nõukogu eesistuja on volitatud määrama isiku, kellel on õigus kokkuleppele alla kirjutada, et see muutuks ühenduse suhtes siduvaks. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 21. detsember 1988 Nõukogu nimel eesistuja V. Papandreou [1] EÜT L 264, 27.9.1978, lk 2. --------------------------------------------------
Euroopa Liidu Teataja L 053 , 27/02/1988 Lk 0090 - 0090

Soomekeelne eriväljaanne: Peatükk 3 Köide 26 Lk 0059

Rootsikeelne eriväljaanne: Peatükk 3 Köide 26 Lk 0059



Nõukogu otsus, 22. veebruar 1988, mis käsitleb Euroopa Majandusühenduse ja Türgi vahelise assotsieerumislepingu täiendava protokolli sõlmimist (88/89/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 238, võttes arvesse komisjoni soovitust, võttes arvesse Euroopa Parlamendi arvamust [1] ning arvestades, et: 12. septembril 1963 Ankaras alla kirjutatud Euroopa Ühenduse ja Türgi vahelise assotsieerumislepingu [2] täiendav protokoll tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Türgi vahelise assotsieerumislepingu täiendav protokoll. Protokolli tekst on lisatud käesolevale otsusele. Artikkel 2 Nõukogu eesistuja esitab protokolli artikliga 4 ettenähtud teatise. [3] Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Brüssel, 22. veebruar 1988 Nõukogu nimel eesistuja H.-D. Genscher [1] Arvamus on esitatud 20. jaanuaril 1988 (Euroopa Ühenduste Teatajas seni avaldamata). [2] EÜT 217, 29.12.1964, lk 3687/64. [3] Nõukogu peasekretariaat avaldab protokolli jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 137 , 02/06/1988 Lk 0025 - 0026

Soomekeelne eriväljaanne: Peatükk 11 Köide 14 Lk 0067

Rootsikeelne eriväljaanne: Peatükk 11 Köide 14 Lk 0067



Nõukogu otsus, 16. mai 1988, tapmiseks ettenähtud loomade kaitse Euroopa konventsiooni sõlmimise kohta (88/306/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: nõukogu võttis vastu direktiivi 74/577/EMÜ loomade uimastamise kohta enne tapmist, [4] direktiivi 64/433/EMÜ ühendusesisest värske lihaga kauplemist mõjutavate tervishoiuprobleemide kohta, [5] viimati muudetud direktiiviga 86/587/EMÜ, [6] eriti selle I lisa I peatüki punkti 13 alapunkti a ning direktiivi 71/118/EMÜ värske linnulihaga kauplemist mõjutavate tervishoiuprobleemide kohta, [7] viimati muudetud määrusega (EMÜ) nr 3768/85, [8] eriti selle I lisa IV peatüki punkti 20; tapmiseks ettenähtud loomade kaitse Euroopa konventsioon, edaspidi "konventsioon", võeti Euroopa Nõukogus vastu tapetavate loomade kaitseks; konventsiooni artikkel 20 näeb ette, et sellele võivad alla kirjutada Euroopa Nõukogu liikmesriigid ja Euroopa Majandusühendus; konventsiooni sätted on kooskõlas direktiividega 74/577/EMÜ, 64/433/EMÜ ja 71/118/EMÜ; konventsiooni kohaldamisala on siiski laiem; tapmiseks ettenähtud loomade kaitse siseriiklikud õigusaktid mõjutavad konkurentsitingimusi ja sellega seoses ka põllumajandussaaduste ühisturgu; konventsioon hõlmab valdkondi, mis kuuluvad ühise põllumajanduspoliitika reguleerimisalasse; ühenduse osalus näib seega vastavat ühenduse eesmärkidele, ON TEINUD JÄRGMISE OTSUSE: Artikkel 1 Tapmiseks ettenähtud loomade kaitse Euroopa konventsioon kiidetakse Euroopa Majandusühenduse nimel heaks. Konventsiooni tekst on lisatud käesolevale otsusele. Artikkel 2 Nõukogu eesistuja deponeerib heakskiitmisdokumendi vastavalt konventsiooni artiklile 20. [9] Brüssel, 16. mai 1988 Nõukogu nimel eesistuja I. Kiechle [1] EÜT C 15, 20.1.1988, lk 3. [2] EÜT C 49, 22.2.1988, lk 146. [3] EÜT C 35, 8.2.1988, lk 8. [4] EÜT L 316, 26.11.1974, lk 10. [5] EÜT 121, 29.7.1964, lk 2012/64. [6] EÜT L 339, 2.12.1986, lk 26. [7] EÜT L 55, 8.3.1971, lk 23. [8] EÜT L 362, 31.12.1985, lk 8. [9] Nõukogu peasekretariaat avaldab konventsiooni jõustumise kuupäeva Euroopa Ühenduste Teatajas. --------------------------------------------------